**Felelősségteljes Gazdi Információs Csomag**

**Tappancs Pakk**

NYEREMÉNYJÁTÉK SZABÁLYZAT

Kérjük, hogy játék előtt ismerje meg a nyereményjáték tudnivalóit és a szabályokat!

A promóció a nem kapcsolódik a Facebookhoz.

A Nyereményjáték szabályzat (a továbbiakban: Szabályzat) az Ajándék Pakk Kft. által létrehozott Facebook Felelősségteljes Gazdi oldalán közzétett Nyereményjátékokra vonatkozik.

A nyereményjáték kizárólagos szervezője az Ajándék Pakk Kft.

A Játékban résztvevő jelentkező, a részvétellel minden további jogcselekmény nélkül, automatikusan elfogadja a jelen Szabályzat rendelkezéseit, és magára nézve kötelezőnek ismeri el az abban foglaltakat.

**1. A Játékban résztvevő személyek**

A Játékban részt vehet minden természetes személy, aki Magyarországon tartózkodási vagy lakóhelyen él és kutyussal rendelkezik, és aki a jelen Szabályzatban foglalt valamennyi feltételnek maradéktalanul megfelel, és akivel szemben nem áll fenn a Játékból történő kizárás bármely feltétele (továbbiakban: Játékos).

A Játékban NEM vehetnek részt az alábbi személyek:

• a Szervező tulajdonosai, megbízottjai, valamint

• az átadópontok dolgozói és megbízottjai.

Kizárásra kerül, aki bármilyen módon veszélyezteti a Játék tisztességes lebonyolítását, illetve a jelen Szabályzatban részletezett adatkezelési hozzájárulásokat a Játék időtartama alatt, vagy a sorsolást megelőzően visszavonja. A kizárás tényéről a Szervező nem köteles értesíteni a Játékost.

A Játékos kijelenti, hogy a Játékra történő jelentkezés során megadott adatai megfelelnek a valóságnak.

**2.      A Játék leírása**

A Játékok a Szervező hivatalos Facebook oldalán megjelenített üzenőfali bejegyzésekben találhatók, ahol a játék leírását is találja. Jelentkezni a játékra és a fotókat feltölteni, a poszt alatt lehet.

**3.      A Játék időtartama**

A Játék időtartamát, a beküldési határidőt és a sorsolás időpontját az egyes konkrét Játékok leírásai tartalmazzák. A Játékban részt venni, arra jelentkezni a Játék meghirdetésének időpontjától a Játékokban pontosan meghatározott határidőig lehetséges.

A Játék időtartamának (2024. december 31.) befejezése után érkezett kép feltöltések érvénytelennek minősülnek.

4.      **Jelentkezés a Játékra, részvételi feltételek**

A Játékosok közül a nyereménysorsoláson kizárólag azon 18 éven felüli kutyatulajdonosok vehetnek részt, akik a jelen Szabályzatban meghatározott részvételi feltételeket együttesen és maradéktalanul teljesítik.

A Játék részvételi feltételei:

1. Regisztráljon a <https://app.ajandekpakk.hu> oldalon.
2. Vegye át a regisztráció során kiválasztott helyszínen az ingyenes Tappancs Pakkját, és fotózza le a pakkot a kutyussal.
3. Az elkészült képet töltse fel a Felelősségteljes Gazdi Facebook oldalunkra, és legyen a követőnk, a Felelősségteljes Gazdik körének tagja.
4. Az itt meghatározottak szerint, a Játékos személyes adatainak kezeléséhez történő hozzájárulás megadása, valamint a jelen Szabályzatban foglaltak szerint és a <https://app.ajandekpakk.hu> oldalon történő adatkezelési hozzájárulás folyamatos megléte.
5. Egy Játékos egy kutyussal, egy Facebook profillal, legfeljebb egyszer vehet részt a nyereményjátékban. Ha valaki mégis több profil felhasználásával vesz részt a Játékban, azt a Szervező valamennyi jelentkezését tekintve kizárja.

A Játékra történő jelentkezés a részvételi feltételek teljesülése hiányában nem érvényes, azt a Szervezőnek nem áll módjában elfogadni, és a Játékos nem vehet részt a sorsoláson.

A Játékhoz történő csatlakozás a Játék teljes időtartama alatt lehetséges, és a jelentkezés időpontja nem befolyásolja a Játékos nyerési esélyeit.

5.      **Nyeremény**

Miden hónapban értékes nyereménycsomagot sorsolunk ki, melyben nagy kiszerelésű kutyatáp, kutyaápolási termékek valamint vitaminkészítmények találhatóak.

Fődíj: Két fő és egy kutyus részére szóló wellness hétvége

Nyertes a sorsolás eredményeképpen, a jelen Szabályzatban foglaltak alapján nyereményre jogosult Játékos.

A nyeremények semmilyen esetben nem válthatók át pénzre. A Szervező a Játékban felsorolt nyereményeken túl további nyereményeket a Játékban nem sorsol ki.

6.      **Sorsolás**

A sorsolás minden hónap 05. napján, az előző hónapban Tappancs Pakkot átvevő Gazdik közül történik, mely során értékes nyereménycsomagot sorsolunk ki. Az első június 05.-i sorsoláson, a nyereményjáték indulása előtt Tappancs Pakkot átvett Gazdik automatikusan részt vesznek.

Fődíj sorsolás: 2025. Január 15.

Fődíj sorsoláson minden Tappancs Pakkot átvevő Gazdi részt vesz.

Azon Játékosok, akik az adott Játékban részt vettek és az abban felsorolt feltételeknek és jelen Szabályzatnak maradéktalanul megfelelnek, részt vesznek a nyereménysorsoláson.

A sorsolás minden esetben egy véletlenszerűség elve alapján működő számítógépes programmal történik.

7.      **Nyertesek értesítése**

A nyerteseket a Szervező a hivatalos Facebook oldalán a sorsolás napján egy üzenőfali bejegyzésben teszi közzé, valamint a Szervező, e-mail levél formájában 24 órán belül értesíti a nyertest.

Az Önök védelmében kérjük, hogy a személyes adataikat, személyes információkat tartalmazó kérdéseiket kizárólag az [apajandekpakk@gmail.com](mailto:apajandekpakk@gmail.com) címre küldjék el, nyilvános bejegyzésben ne írjanak nekünk! Köszönjük.

 8.      **A nyeremények kézbesítése, átvétele**

A nyereménytárgyakat a Szervező kézbesíti a nyerteseknek. A nyeremények kézbesítéséhez elengedhetetlenül szükséges a Játékos értesítési adatainak hiánytalan és pontos megadása. A Szervező a nyereményeket a sorsolást követő legfeljebb 15 napon belül eljuttatja a nyertesnek.

A nyereményeket kizárólag Magyarországi lakóhellyel vagy tartózkodási hellyel rendelkező, 18 életévet betöltött Játékosoknak áll módunkban postázni. A Szervező a nyereményt egy alkalommal postázza.

 A Szervező nem vállal felelősséget a nyeremény kézbesítése során felmerülő hibákért vagy hiányosságokért, a kézbesítéssel kapcsolatos reklamáció kizárólag a kézbesítő vállalkozásnál tehető meg.

9.      **Adatkezelés**:

<https://ajandekpakk.hu/wp-content/uploads/2024/05/GDPR.2024.v.szbalyzat.pdf>